Какво представлява количката тип „2 в 1“? 
 Комбинираните колички от типа „2 в 1“ включват бебешката количка , която неизменно върви с летен кош , както и кош за новородено, който може да се поставя на мястото на летния според нуждите на мъника. Благодарение на удобния матрак и високите странѝци кошът за новородено предлага добра защита и изключителен комфорт на малкото ви съкровище през първите шест месеца от живота му. Когато се разгъне в хоризонтална позиция , той се превръща в удобно легло, което ще позволи на бебето да спи навсякъде , независимо от обстоятелствата (напр. ако ви се наложи да пренощувате някъде извън дома) . Някои от моделите имат дъгообразни крака, които превръщат коша в люлка за приспиване или игра. Кошът за новородено може да е изработен от плат или от пластмаса . В първия случай дамаската обикновено е подсилена срещу атмосферните условия с вата . Предимството на този тип кошове е по-малкото тегло. Чрез изработката му от пластмаса обаче се постигат по-голяма здравина и изолация през студените месеци.  Размерът също е от значение. Уверете се, че кошът няма да е къс или пък тесен за вашето бебче. Имайте предвид, че трябва да бъде удобен и през 5-ия – 6-ия месец от живота му.  

